
ATVIRO KONKURSO SĄLYGOS
GAMTINĖS DUJOS, JŲ PERDAVIMO IR SKIRSTYMO PASLAUGOS

1. BENDROSIOS NUOSTATOS
1.1. Uždaroji akcinė bendrovė „Jonavos šilumos tinklai” įmonės kodas 156737189, Klaipėdos g. 8, Jonava, (toliau – Įsigyjančioji organizacija) numato įsigyti gamtines dujas, jų perdavimo ir skirstymo paslaugas pristatymo vietoms, nurodytoms Techninėje specifikacijoje (1 Priedas).

1.2. Įsigyjančioji organizacija yra PVM mokėtoja. 

1.3. Pirkimo procedūros vykdomos atviro konkurso būdu (toliau – Konkursas) vadovaujantis aktualios redakcijos Lietuvos Respublikos Vyriausybės 2003-03-03 nutarimu Nr. 277 patvirtintomis Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti pirkimų taisyklėmis ir vėlesniais šio akto pakeitimais (toliau – Taisyklės), Lietuvos Respublikos civiliniu kodeksu, kitais šiam pirkimui taikomais Lietuvos Respublikos teisės aktais bei šiomis Konkurso sąlygomis. Skelbimas apie pirkimą ir pirkimo dokumentai skelbiami CVP IS ir Įsigyjančiosios organizacijos internetiniame puslapyje. Pirkimą atlieka Įsigyjančios organizacijos energijos išteklių pirkimo komisija (toliau – Komisija).

1.4. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo ir protingumo principų. 

1.5. Įsigyjančioji organizacija nekompensuoja dalyviams jokių išlaidų, susijusių su dalyvavimu šiame Konkurse.

1.6. Visos Konkurso sąlygos nustatytos pirkimo dokumentuose, kuriuos sudaro:

1.6.1. skelbimas apie pirkimą;

1.6.2. šio Konkurso sąlygos (kartu su priedais);

1.6.3. dokumentų paaiškinimai (patikslinimai), taip pat atsakymai į tiekėjų klausimus (jeigu bus);

1.6.4. kita Įsigyjančiosios organizacijos pateikta informacija.

1.7. Išankstinis informacinis skelbimas apie pirkimą nebuvo skelbtas.

1.8. Įsigyjančios organizacijos vardu tiesioginį ryšį su tiekėjais įgaliota palaikyti – viešųjų pirkimų specialistė-buhalterė Rima Bardiševičienė, tel. +370 349 77123, el. paštas: r.bardiseviciene@jonavosst.lt.
1.9. Įsigyjančioji organizacija, nustato tokius terminus:

	
	
	Data (jei reikia, laikas) / dienų skaičius
	Pastabos

	1.9.1.
	Tiekėjo prašymo paaiškinti pirkimo dokumentus pateikimo Įsigyjančiai organizacijai terminas.
	6 darbo dienos iki pasiūlymų pateikimo termino pabaigos.
	-

	1.9.2.
	Pasiūlymų pateikimo terminas.
	2026 m. spalio 29 d. 10 val. 00 min. (Lietuvos Respublikos laiku).
	Įsigyjančioji organizacija turi teisę pratęsti pasiūlymų pateikimo terminą 

	1.9.3.
	Susipažinimo su pasiūlymais posėdis.
	2026 m. spalio 29 d. 10 val. 30 min. (Lietuvos Respublikos laiku).
	Įsigyjančioji organizacija, pratęsusi pasiūlymų pateikimo terminą, atitinkamai nukelia ir susipažinimo su pasiūlymais posėdžio dieną ir laiką 

	1.9.4.
	Pasiūlymo galiojimo terminas.
	Ne mažiau kaip 90 dienų nuo pasiūlymų pateikimo termino pabaigos.
	Kol nesibaigė pasiūlymų galiojimo laikas, Įsigyjančioji organizacija turi teisę prašyti, kad dalyviai pratęstų jų galiojimą iki konkrečiai nurodyto laiko. Dalyvis gali atmesti tokį prašymą.


Kiti terminai nurodyti šio Konkurso sąlygose.
1.10. Įsigyjančioji organizacija pirkimo procedūrų metu gautus asmens duomenis tvarkys vadovaudamasis Europos  Parlamento  Tarybos  Reglamento  (ES) 2016/679 (toliau – Reglamentas) nuostatomis ir kitais teisės aktais, reglamentuojančiais asmens duomenų apsaugą.
1.11. Informacija apie tai, kaip Įsigyjančioji organizacija tvarkys asmens duomenis viešųjų pirkimų organizavimo tikslu, tai pat informacija apie Duomenų subjektų teises pateikiama Įsigyjančiosios organizacijos asmens duomenų tvarkymo politikoje, kuri viešai skelbiama Įsigyjančiosios organizacijos interneto svetainėje adresu: https://www.jonavosst.lt/administracine-informacija/asmens-duomenu-apsauga 
1.12. Įsigyjančiosios organizacijos duomenų apsaugos pareigūno kontaktai nurodyti Įsigyjančiosios organizacijos interneto svetainėje.
1.13. Tiekėjai, teikdami pasiūlymą, privalo atidžiai susipažinti  su Įsigyjančiosios organizacijos Asmens duomenų tvarkymo politika.
1.14. Tiekėjai, teikdami pasiūlymus, turi atidžiai juos peržiūrėti ir uždengti (paslėpti) fizinių asmenų asmens duomenis, kurie nėra būtini, siekiant įsitikinti tiekėjo atitiktimi Konkurso sąlygose keliamiems reikalavimams. Tiekėjas, pateikdamas pasiūlymą, prisiima visišką atsakomybę dėl bet kokios žalos Įsigyjančiajai organizacijai ar kitiems asmenims, susijusios su perteklinių asmens duomenų teikimu, atlyginimo. 
1.15. Tiekėjai, yra atsakingi už tinkamą informacijos apie asmens duomenų tvarkymą pirkimo procedūrų metu pateikimą asmenims, kurių asmens duomenis teikia pirkimui, vadovaujantis Reglamento 13 str. (kai asmens duomenys renkami iš duomenų subjekto) arba Reglamento 14 str. (kai asmens duomenys yra gauti ne iš duomenų subjekto metu), įskaitant, kai tai būtina, ir duomenų subjektų supažindinimą su Įsigyjančiosios organizacijos Asmens duomenų tvarkymo politika.
1.16. Dujų pirkimas nevykdomas per CPO, kadangi kataloge pateiktos pirkimo sąlygos neatitinka Įsigyjančiosios organizacijos poreikio.
2. PIRKIMO OBJEKTAS
2.1. Perkamas objektas – gamtinės dujos (įskaitant jų tiekimą, skirstymą ir perdavimą) 
(toliau – gamtinės dujos). BVPŽ kodas 09123000-7 „Gamtinės dujos“, papildomas BVPŽ kodas 65200000-5 „Dujų paskirstymo ir susijusios paslaugos“, įskaitant notifikavimo ACER agentūrai paslaugą.
2.2. Pirkimo objektas aprašytas Konkurso sąlygų 1 Priede „Techninė specifikacija“. 
2.3. Preliminarus perkamų gamtinių dujų kiekis –24 290 MWh. Minimalus išperkamas gamtinių dujų kiekis ne mažiau kaip 4 000 MWh. Sutarties vykdymo metu, atsižvelgiant į faktinį Įsigyjančiosios organizacijos poreikį, preliminarus gamtinių dujų kiekis gali būti viršytas ne daugiau kaip 30 (trisdešimt) procentų, t. y. maksimalus pagal Sutartį įsigyjamas gamtinių dujų kiekis – 31577 MWh. Įsigyjančioji organizacija neįsipareigoja nupirkti viso nurodyto preliminaraus ir maksimalaus gamtinių dujų kiekio. 
2.4. Numatomas gamtinių dujų tiekimo laikotarpis nuo 2027 m. sausio 1 d. 7 val. 00 min. iki 2028 m. sausio 1 d. 7 val. 00 min. 

2.5. Notifikavimo ACER agentūrai paslauga. Siekiant įgyvendinti REMIT reglamento vykdymo nuostatas, Įsigyjančioji organizacija patvirtina, jog uždarosios akcinės bendrovės „Jonavos šilumos tinklai“ techninis pajėgumas yra lygus arba didesnis nei 600 000 MWh per metus. Tiekėjas pagal REMIT Įgyvendinimo reglamento 6 straipsnio 7 dalį, įsipareigoja pateikti išsamią informaciją apie sutartį abiejų šalių vardu, pranešime nurodant atitinkamus šalių duomenis, susijusius su kiekviena iš šalių, ir visą išsamią informaciją, kuri būtų buvusi pateikta, jei apie sutartį kiekviena šalis būtų pranešusi atskirai.
2.6. Šis pirkimas į dalis neskaidomas, todėl pasiūlymas turi būti teikiamas visam perkamam gamtinių dujų kiekiui.
3. TIEKĖJŲ KVALIFIKACIJA
3.1. Tiekėjas privalo atitikti visus nustatytus kvalifikacijos reikalavimus:

	
	Kvalifikacijos reikalavimai
	Reikalavimus įrodantys dokumentai

	3.1.1.
	Tiekėjas turi teisę verstis ta veikla, kuri reikalinga pirkimo sutarčiai įvykdyti t. y. turi teisę verstis gamtinių dujų tiekimo veikla.
	Tiekėjas turi turėti Valstybinės energetikos reguliavimo tarybos išduotą leidimą, suteikiantį teisę vykdyti gamtinių dujų tiekimo veiklą.

Įsigyjančioji organizacija nereikalauja papildomų dokumentų dėl atitikties šiam reikalavimui įrodymo.

Įsigyjančioji organizacija tikrina duomenis internetinėje svetainėje adresu:
https://www.licencijavimas.lt/lis-epp-app/public/licenceSearch*




* jeigu dėl informacinės sistemos trikdžių Komisija neturės galimybės patikrinti duomenų apie tiekėją nurodytoje viešai ir nemokamai prieinamoje nacionalinėje duomenų bazėje, tai ji turės teisę prašyti šio tiekėjo pateikti Lietuvos Respublikoje nustatyta tvarka išduotą dokumentą, įrodantį atitikimą nurodytam  reikalavimui.

3.2. Teisę dalyvauti tolesnėse Pirkimo procedūrose turi tik tie Tiekėjai, kurių kvalifikaciniai duomenys atitinka Įsigyjančios organizacijos reikalavimus. Teisę vykdyti atitinkamą veiklą turi turėti tas tiekėjų grupės narys, kuris pagal prisiimtus įsipareigojimus ją vykdys. 

3.3. Įsigyjančioji organizacija atmeta Tiekėjo pasiūlymą, jeigu Pirkimo komisija, nustato, kad jis pateikė netikslius arba neišsamius kvalifikacinius duomenis ir jeigu Įsigyjančiosios organizacijos paprašytas Tiekėjas ne vėliau kaip per 3 darbo dienas po tokio prašymo Tiekėjui pateikimo dienos, nepašalino šių trūkumų. Tiekėjui, per nustatytą terminą nepateikus Įsigyjančiosios organizacijos prašyme nurodytų duomenų, Įsigyjančioji organizacija ne vėliau kaip per 2 darbo dienas nuo sprendimo, apie Tiekėjo pasiūlymo atmetimą, dienos apie tai raštu informuoja Tiekėją.
4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE
4.1. Jei pirkimo procedūrose dalyvauja ūkio subjektų grupė, ji kartu su pasiūlymu privalo pateikti jungtinės veiklos sutartį.
4.2. Jungtinės veiklos sutartyje turi būti nurodyta ir numatyta:

4.2.1. kiekvienos šios sutarties šalies įsipareigojimai, vykdant numatomą sudaryti su Įsigyjančiąja organizacija sutartį, šių įsipareigojimų vertės dalis, įeinanti į bendrą pirkimo sutarties vertę;

4.2.2. šios sutarties atsakingas partneris;

4.2.3. solidari jungtinės veiklos sutarties šalių atsakomybė už tinkamą prievolių vykdymą;

4.2.4. kuris asmuo atstovauja ūkio subjektų grupei (su kuo įsigyjančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją). 

4.3. Įsigyjančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir Įsigyjančiai organizacijai pasiūlius sudaryti pirkimo sutartį, ši ūkio subjektų grupė įgytų tam tikrą teisinę formą.

5. PASIŪLYMŲ RENGIMO REIKALAVIMAI
5.1. Pasiūlymai teikiami tik per CVP IS elektroninių pasiūlymų pateikimo funkciją. Pasiūlymą sudaro Tiekėjo raštu pateiktų dokumentų visuma: 
5.1.1. Užpildyta ir pasirašyta konkurso sąlygų 2 priede pateikta pasiūlymo forma;

5.1.2. įgaliojimo ar kito dokumento (pvz., pareigybės aprašymo), suteikiančio teisę pasirašyti Tiekėjo pasiūlymą, kopija (taikoma kai pasiūlymą patvirtina ne įmonės vadovas, o įgaliotas asmuo);
5.1.3. jungtinės veiklos sutarties kopija (jeigu dalyvauja ūkio subjektų grupė);

5.1.4. Tiekėjo patvirtinimas pagal konkurso sąlygų 5.8. p. reikalavimus;
5.1.5. Kiti pirkimo dokumentuose reikalaujami dokumentai.

5.2. Pasiūlymas CVPIS priemonėmis turi būti pateiktas iki skelbime nurodyto pasiūlymų pateikimo termino pabaigos, o jeigu skelbime nurodytas pasiūlymų pateikimo terminas buvo pratęstas – iki pratęsto termino pabaigos. Įsigyjančioji organizacija neatsako dėl pasiūlymų, kurie nebuvo gauti ar buvo gauti pavėluotai dėl tiekėjo ryšių ir telekomunikacinių priemonių, CVP IS darbo sutrikimų ar kitų nenumatytų atvejų. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti. Pasiūlymai, gauti po nustatytos pasiūlymų pateikimo termino pabaigos, bus laikomi negautais ir nebus vertinami.

5.3. Perkamo objekto kaina turi būti pateikta eurais be PVM ir nurodant su PVM (PVM turi būti nurodomas atskirai) taip, kaip nurodyta pasiūlymo formoje (Konkurso sąlygų 2 Priedas) dviejų skaitmenų po kablelio tikslumu. Į kainą turi būti įskaityti visi mokesčiai ir visos tiekėjo išlaidos. Dujų skirstymo, perdavimo kainos bei jų dedamosios dalys ir akcizas yra reguliuojamos kainos, kurios tvirtinamos ir skelbiamos teisės aktų nustatyta tvarka, todėl pasiūlyme turi būti taikomos tuo metu galiojančios kainos. Galutinė pasiūlymo kaina – tai pasiūlymo kaina 12 mėnesių dujų tiekimo laikotarpiui su PVM ir akcizu. Galutinė pasiūlymo kaina su PVM turi būti nurodyta ir žodžiais. Ši kaina yra skirta tik pasiūlymų įvertinimui ir palyginimui.

5.4. Tiekėjas, teikdamas pasiūlymą, išnagrinėja visus pirkimo dokumentus, formas ir terminus. Į dujų kainą turi būti įskaityti visi mokesčiai ir visos tiekėjo išlaidos, susijusios su dujų tiekimu ir notifikavimo paslauga be PVM. Pasiūlyme nurodoma gamtinių dujų kaina apskaičiuojama pagal formulę: 
K=DTTFI+ M, kur

K –  1 MWh dujų kaina

DTTFI (angl. TTF Natural GAS Index) – kintanti gamtinių dujų kainos dedamoji (EUR/MWh, be PVM), lygi „TTFI“ indeksui, kurio reikšmė nustatoma kiekvieną mėnesį prieš dujų tiekimo mėnesį* einančio mėnesio priešpaskutinę darbo dieną, kaip tai nustatyta ICE biržos metodikoje ir yra skelbiama ICE biržos svetainėje https://www.theice.com/ bei prieinama pagal licenciją duomenų tiekėjams visame pasaulyje. Indeksas taikomas suapvalinus iki dviejų skaičių po kablelio tikslumu.

            * pasiūlymo vertinimui laikoma, kad dujų tiekimo mėnuo yra 2026 m. spalio mėn. ir TTFI nustatoma pagal 2026 m. rugsėjo 29 d. ICE biržos metodiką, skelbiama ICE biržos svetainėje https://www.theice.com/.

Pastaba: 2026 m. rugsėjo mėn. priešpaskutinė darbo diena yra 29 diena.
M – Pastovi dujų kainos dedamoji, t. y. tiekėjo pasiūlyta nuolaida/antkainis, kuris išreikštas Eur/MWh, be PVM. Reikšmė nurodoma dviejų skaičių po kablelio tikslumu.
5.5. PVM mokesčiai turi būti nurodomi atskirai. Jeigu PVM suma nenurodoma, turi būti nurodytos priežastys, kodėl PVM netaikomas (pvz.: neapmokestinama, 0 proc. PVM tarifas ir t. t.). 
5.6. Tiekėjo pasiūlymas  bei kiti dokumentai ir korespondencija pateikiami lietuvių kalba.

5.7. Pasiūlymas turi galioti iki laikotarpio, nurodyto Konkurso sąlygų 1.9.4. punkte. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.

5.8. Tiekėjas gali pateikti tik vieną pasiūlymą. Šis apribojimas taikomas ir Taisyklių 9.11 punkte (susijusios įmonės) nurodytiems Tiekėjams, priklausantiems susijusių įmonių grupei, tai yra visi asmenys, susiję Taisyklėse nurodytais būdais, gali pateikti tik vieną pasiūlymą dėl to paties Pirkimo objekto. Jeigu tokį pasiūlymą pateikia bent vienas iš tokių Tiekėjų, kiti susiję asmenys dėl šio Pirkimo objekto pateikti pasiūlymų negali. Tiekėjas kartu su pasiūlymu privalo pateikti rašytinį patvirtinimą, kad laikomasi šios sąlygos. Jeigu atskirus pasiūlymus pateikia Tiekėjai, tarpusavyje susiję pagal Taisyklių 9.11 punkte nurodytus kriterijus, vėliau pasiūlymą pateikusio Tiekėjo dokumentai atmetami kaip neatitinkantys Taisyklėmis nustatytos sąlygos.
5.9. Tiekėjui nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus (-ūs) pasiūlymas (-ai) bus atmesti.
5.10. Kol nesibaigęs pasiūlymų galiojimo terminas, Įsigyjančioji organizacija gali prašyti, kad tiekėjai pratęstų pasiūlymų galiojimą iki konkrečiai nurodyto laiko. Tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą (jei taikomas). 
6. PASIŪLYMŲ GALIOJIMO UŽTIKRINIMO REIKALAVIMAI
6.1. Įsigyjančioji organizacija nereikalauja pasiūlymo galiojimo užtikrinimo. 
7. PIRKIMO DOKUMENTŲ PAAIŠKINIMAS IR PATIKSLINIMAS
7.1. Įsigyjančioji organizacija privalo atsakyti į kiekvieną tiekėjo rašytinį prašymą paaiškinti (patikslinti) pirkimo dokumentus per 3 darbo dienas nuo prašymo gavimo, tačiau ne vėliau kaip prieš 3 darbo dienas iki pasiūlymų pateikimo termino pabaigos, jeigu prašymas gautas likus pakankamai laiko, ne mažiau kaip prieš 6 darbo dienas iki pasiūlymų pateikimo termino pabaigos. Atsakymai į tiekėjų klausimus papildomai skelbiami pirkimo skelbime nurodytu interneto adresu.

7.2. Nesibaigus pasiūlymų pateikimo terminui, Įsigyjančioji organizacija savo iniciatyva gali paaiškinti (patikslinti) pirkimo dokumentus. Tokius paaiškinimus (patikslinimus) Įsigyjančioji organizacija skelbia interneto adresu, nurodytu pirkimo skelbime, ne vėliau kaip likus 3 darbo dienoms iki pasiūlymų pateikimo termino pabaigos. Jeigu paaiškinimai paskelbiami vėliau, Įsigyjančioji organizacija privalo atitinkamai pratęsti pasiūlymų pateikimo terminą. 

7.3. Įsigyjančioji organizacija susitikimų su tiekėjais dėl pirkimo dokumentų paaiškinimų nerengs.
8. VOKŲ SU PASIŪLYMAIS ATPLĖŠIMAS
8.1. Vokai su pasiūlymais atplėšiami Komisijos posėdyje. Posėdis vyksta pirkimo dokumentuose nurodytoje vietoje, prasideda nurodytą dieną, valandą ir minutę. Pradinis susipažinimas su pasiūlymais, gautais elektroninėmis priemonėmis, prilyginamas vokų atplėšimui. Posėdis vyksta pirkimo dokumentuose nurodytoje vietoje, prasideda nurodytą dieną, valandą ir minutę. Pirminis susipažinimas su CVP IS priemonėmis pateiktais Tiekėjų pasiūlymais vykdomas Taisyklių nustatyta tvarka adresu: UAB „Jonavos šilumos tinklai“, Klaipėdos g. 8, Jonava, Pirkimo sąlygų 1.9.3 papunktyje nurodytu laiku, ne anksčiau kaip po 30 minučių nuo pasiūlymų pateikimo termino pabaigos.

8.2. Konkursui pateiktų pasiūlymų nagrinėjimo, vertinimo ir palyginimo procedūras atlieka Komisija, nedalyvaujant pasiūlymus pateikusiems tiekėjams.

9. PASIŪLYMŲ NAGRINĖJIMAS IR VERTINIMAS 
9.1. Komisija pasiūlymus vertina remdamasi mažiausios kainos kriterijumi.
9.2.  Įsigyjančioji organizacija gali prašyti, kad Tiekėjai paaiškintų savo pasiūlymus, tačiau negali prašyti, siūlyti arba leisti pakeisti pasiūlymo turinio esmės – pakeisti kainą arba padaryti kitų pakeitimų, dėl kurių Pirkimo dokumentų reikalavimų neatitinkantis pasiūlymas taptų atitinkantis Pirkimo dokumentų reikalavimus. Jeigu Tiekėjas pateikia netikslius, neišsamius Pirkimo dokumentuose nurodytus kartu su pasiūlymu teikiamus dokumentus: Tiekėjo įgaliojimą asmeniui pasirašyti pasiūlymą, jungtinės veiklos sutartį, ar jų nepateikia, Įsigyjančioji organizacija privalo prašyti Tiekėjo patikslinti, papildyti arba pateikti šiuos dokumentus per jos nustatytą protingą terminą, kuris negali būti trumpesnis kaip 3 darbo dienos nuo Įsigyjančiosios organizacijos prašymo išsiuntimo.

9.3. Įsigyjančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti Tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant per vokų su pasiūlymais atplėšimo posėdyje paskelbtos kainos. Taisydamas pasiūlyme nurodytas aritmetines klaidas, Tiekėjas neturi teisės atsisakyti kainos sudedamųjų dalių arba papildyti kainą naujomis dalimis. 

9.4. Jeigu Tiekėjas per Įsigyjančiosios organizacijos nurodytą terminą aritmetinių klaidų neištaiso, nepapildo ar nepateikia Pirkimo dokumentuose nurodytų kartu su pasiūlymu teikiamų dokumentų ir (ar) nepaaiškina pasiūlymo, jo pasiūlymas atmetamas kaip neatitinkantis Pirkimo dokumentuose nustatytų reikalavimų.

9.5. Komisija gali atmesti visus pateiktus pasiūlymus, jeigu visų Tiekėjų pasiūlytos kainos Įsigyjančiajai organizacijai per didelės ir nepriimtinos.

9.6. Komisija turi atmesti Tiekėjo pateiktą pasiūlymą, jeigu:

9.6.1. pasiūlymą pateikęs Tiekėjas neatitinka pirkimo dokumentuose nustatytų kvalifikacijos reikalavimų arba Įsigyjančiosios organizacijos prašymu nepatikslina pateiktų netikslių ar neišsamių duomenų apie savo kvalifikaciją;

9.6.2. pateiktas pasiūlymas neatitinka Pirkimo dokumentuose nurodytų reikalavimų. 

9.7. Pasiūlymų eilė nustatoma kainų didėjimo tvarka. Jeigu keli pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas Tiekėjas, kurio pasiūlymas CVP IS priemonėmis pateiktas anksčiausiai. Pasiūlymų eilė nenustatoma, kai pasiūlymą pateikia tik vienas Tiekėjas. 

9.8. Pranešimas apie pasiūlymų eilę, laimėjusį pasiūlymą išsiunčiamas visiems pasiūlymus pateikusiems Tiekėjams ne vėliau kaip per 5 darbo dienas nuo komisijos sprendimo dėl laimėjusio pasiūlymo priėmimo.

9.9. Pasiūlymuose nurodytos kainos ir įkainiai bus vertinami eurais. 

9.10. Vertinamos bus žodžiais nurodytos galutinės pasiūlymų kainos su PVM. Jeigu galutinė pasiūlymo kaina nebus nurodyta žodžiais, vertinama bus skaičiais nurodyta galutinė pasiūlymo kaina. Jei teikėjui PVM netaikomas, tai vertinant pasiūlymą, prie jo pasiūlytos kainos tik vertinimo tikslais bus priskaičiuotas PVM.
9.11. Dalyvis, kurio pasiūlymas nustatytas laimėjęs, sudaryti pirkimo sutartį kviečiamas raštu ir jam nurodomas laikas, iki kada jis turi sudaryti pirkimo sutartį.
9.12. Jeigu dalyvis, kuriam buvo pasiūlyta sudaryti pirkimo sutartį, raštu atsisako ją sudaryti arba iki Įsigyjančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį Konkurso dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Įsigyjančioji organizacija siūlo sudaryti pirkimo sutartį dalyviui, kurio pasiūlymas pagal nustatytą pirkimo pasiūlymų eilę yra pirmas po dalyvio, atsisakiusio sudaryti pirkimo sutartį.
10. GINČŲ NAGRINĖJIMAS
10.1. Ginčai nagrinėjami Taisyklių 11 skyriuje nustatyta tvarka. 
11. PIRKIMO SUTARTIES SĄLYGOS, SUDARYMAS, KEITIMAS IR NUTRAUKIMAS 
11.1. Pirkimo sutartis turi būti sudaroma nedelsiant, bet ne anksčiau negu pasibaigia pirkimo sutarties atidėjimo terminas –5 darbo dienų laikotarpis, kuris prasideda nuo Įsigyjančiosios organizacijos pranešimo apie pasiūlymų eilę ir laimėjusį pasiūlymą išsiuntimo visiems pasiūlymus pateikusiems tiekėjams dienos. Atidėjimo terminas gali būti nenustatomas, kai pasiūlymą pateikia vienas tiekėjas.
11.2. Įsigyjančioji organizacija sudarys Sutartį su tiekėju, kurio pasiūlymas Komisijos sprendimu pripažintas geriausiu. Geriausią pasiūlymą pateikusiam tiekėjui ne vėliau kaip per 5 darbo dienas nuo Komisijos sprendimo priėmimo raštu pranešama, kad jo pasiūlymas pripažintas laimėjusiu, ir nurodomas terminas iki kurio pabaigos reikia sudaryti Sutartį.

11.3. Jeigu Pirkimo laimėtojas raštu atsisako sudaryti Sutartį arba iki Įsigyjančiosios organizacijos nurodyto laiko nepasirašo Sutarties, arba atsisako sudaryti Sutartį Pirkimo dokumentuose nustatytomis sąlygomis, laikoma, kad jis atsisakė sudaryti Sutartį. Tuo atveju Įsigyjančioji organizacija siūlo sudaryti Sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti Sutartį.
11.4. Sudarant Sutartį, negali būti keičiama laimėjusio tiekėjo pasiūlyta nuolaida/antkainis ar keičiamas jos nustatymo būdas, pasiūlymo turinys ir esminės Sutarties sąlygos.
11.5.  Sudarius Sutartį, Įsigyjančioji organizacija kitiems pasiūlymus pateikusiems tiekėjams ne vėliau kaip per 3 darbo dienas išsiunčia pranešimus apie Sutarties sudarymą. Pranešime nurodoma, su kuo pasirašyta Sutartis, Pirkimo objektas ir Sutartyje nurodyta kaina.
11.6. Sutarties sąlygos negali būti keičiamos jos galiojimo laikotarpiu, išskyrus tokias Sutarties sąlygas, kurias pakeitus nebūtų pažeisti Taisyklių 3 ir 4 punktuose nustatyti principai ir tikslai.
11.7. Sudaroma Sutartis turi atitikti laimėjusio dalyvio pasiūlymą ir pirkimo dokumentus. 
11.8. Pirkimo sutarties projektą rengia ir teikia derinimui tiekėjas, kurio pasiūlymas paskelbtas laimėjusiu pasiūlymu ir su kuriuo nusprendžiama sudaryti Sutartį. Į sutarties projektą turi būti įtrauktos Konkurso sąlygų 11.9. punkto papunkčiuose nurodytos esminės sutarties sąlygos. Sutarties projekto nuostatos negali prieštarauti Taisyklėms, Įsigyjančiosios organizacijos esminėms sutarties sąlygoms, Techninės specifikacijos ir jos priedų bei pirkimo sąlygų reikalavimams. Jeigu sutarties projektas neatitiks šiame punkte nurodytų reikalavimų, laikoma, kad Tiekėjas atsisako sudaryti sutartį taip, kaip nurodyta Pirkimo sąlygų 11.3 punkte.
11.9. Esminės Sutarties sąlygos:
11.9.1. Perkamų Dujų tiekimo aprašymas, reikalavimai ir apimtys nustatytos Techninėje specifikacijoje, kuri yra neatskiriama Sutarties dalis. Gamtinių dujų tiekimo laikotarpis nuo 2027 m. sausio 1 d. 7 val. 00 min. iki 2028 m. sausio 1 d. 7 val. 00 min.
11.9.2. Sutartis sudaroma vadovaujantis aktualios redakcijos Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisyklėmis (toliau – Taisyklės), patvirtintomis Lietuvos Respublikos Vyriausybės 2003 m. kovo 3 d. nutarimu Nr. 277 „Dėl įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisyklių patvirtinimo“, Lietuvos Respublikos civiliniu kodeksu ir Pirkimo dokumentais.

11.9.3.  Minimalus ir maksimalus Dujų kiekis yra nurodytas Techninėje specifikacijoje. Gamtinės dujos perkamos pagal Pirkėjo poreikį. Pirkėjas neįsipareigoja nupirkti viso nurodyto preliminaraus ir maksimalaus gamtinių dujų kiekio. 
11.9.4. Dujų kokybė turi atitikti Sutartyje, Techninėje specifikacijoje ir galiojančių Lietuvos Respublikos įstatymuose bei kituose norminiuose teisės aktuose gamtinėms dujoms keliamus reikalavimus.  

11.9.5. Gamtinių dujų kaina apskaičiuojama pagal formulę ir taikoma kiekvieną ataskaitinį mėnesį:

K=DTTFI+ M, kur

K –  1 MWh dujų kaina
DTTFI (angl. TTF Natural GAS Index) – kintanti gamtinių dujų kainos dedamoji (EUR/MWh, be PVM), lygi „TTFI“ indeksui, kurio reikšmė nustatoma kiekvieną mėnesį prieš dujų tiekimo mėnesį einančio mėnesio priešpaskutinę darbo dieną, kaip tai nustatyta ICE biržos metodikoje ir yra skelbiama ICE biržos svetainėje https://www.theice.com/ bei prieinama pagal licenciją duomenų tiekėjams visame pasaulyje. Indeksas taikomas suapvalinus iki dviejų skaičių po kablelio tikslumu. 
M – Pastovi dujų kainos dedamoji, t. y. tiekėjo pasiūlyta nuolaida/antkainis, kuris išreikštas Eur/MWh, be PVM ir negali kisti visą sutarties galiojimo laikotarpį. 
Tiekėjo nustatyta pastovi dujų kainos dedamoji negali keistis, tačiau mažinimas ar nuolaidos (jei tokios būtų) neribojamos.
11.9.6. Pasikeitus Lietuvos Respublikos teisės aktuose nustatytam PVM tarifui ir (ar) gamtinėms dujoms taikomam akcizo dydžiui, mokėtinos sumos už patiektas dujas perskaičiuojamos nuo atitinkamų pakeitimų įsigaliojimo dienos, taikant pasikeitusį PVM tarifą ir (ar) akcizo dydį, nekeičiant dujų kainos be šių mokesčių. Perskaičiuotos sumos nurodomos PVM sąskaitoje faktūroje, o Sutartyje nustatyta dujų kaina ir (ar) bendra Sutarties vertė patikslinamos Šalims pasirašant Sutarties priedą. Pasikeitus kitiems mokesčiams, Sutarties kaina nekeičiama.

11.9.7. Tiekėjas pateikia PVM sąskaitą faktūrą Pirkėjui už patiektas gamtines dujas ir (ar) suteiktas kitas paslaugas už ataskaitinį mėnesį iki 8-os kito mėnesio kalendorinės dienos. Pirkėjas už dujas, patiektas per ataskaitinį mėnesį, sumoka iki 30-os kito mėnesio kalendorinės dienos, o jeigu mėnuo turi mažiau kaip 30 dienų – iki paskutinės to mėnesio dienos, pagal tiekėjo pateiktą PVM sąskaitą faktūrą. 
11.9.8. PVM sąskaita faktūra turi būti teikiama tik elektroniniu būdu. Elektroninės PVM sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės PVM sąskaitos faktūros gali būti teikiamos tik naudojantis informacinės sistemos „SABIS“ priemonėmis. 

11.9.9. Gamtinių dujų skirstymo, perdavimo, gamtinių dujų tiekimo saugumo (SGDT) dedamosios ar jų dydžiai Sutartyje nustatomi ir apskaičiuojami pagal juos reglamentuojančius aktualios redakcijos teisės aktus.

11.9.10. Sutarties sąlygos jos galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Taisyklių 3 punkte nustatyti principai ir 4 punkte nurodyti tikslai.
11.9.11. Siekiant įgyvendinti REMIT reglamento vykdymo nuostatas, Pirkėjas patvirtina, jog uždarosios akcinė bendrovės ‚Jonavos šilumos tinklai“ techninis pajėgumas yra lygus arba didesnis nei 600 000 MWh per metus. Tiekėjas, pagal REMIT Įgyvendinimo reglamento 6 straipsnio 7 dalį, privalo savo priemonėmis ir sąskaita pateikti išsamią informaciją apie sutartį abiejų šalių vardu, pranešime nurodant atitinkamus šalių duomenis, susijusius su kiekviena iš šalių, ir visą išsamią informaciją, kuri būtų buvusi pateikta, jei apie sutartį kiekviena šalis būtų pranešusi atskirai.
11.9.12. Sutartis gali būti nutraukta: 

11.9.12.1. rašytiniu abipusiu Šalių susitarimu; 
11.9.12.2. Sutartyje nustatytais atvejais ir tvarka;
11.9.12.3.  kitais Civilinio kodekso bei Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 98 straipsnyje nustatytais atvejais. 
11.9.13.  Pirkėjas, nesikreipdamas į teismą, gali vienašališkai nutraukti Sutartį, raštu įspėjęs Tiekėją prieš 10 (dešimt) kalendorinių dienų, jeigu: 
11.9.13.1. Tiekėjui iškeliama restruktūrizavimo arba bankroto byla, Tiekėjas likviduojamas, sustabdo savo ūkinę veiklą arba kai įstatymuose ar kituose teisės aktuose nustatyta tvarka susidaro analogiška situacija ir šios aplinkybės trukdo tinkamai laiku vykdyti Sutartimi prisiimtus įsipareigojimus; 
11.9.13.2. buvo padarytas esminis Sutarties pažeidimas, kaip tai numatyta Sutartyje ir (ar) Lietuvos Respublikos civiliniame kodekse, Lietuvos Respublikos gamtinių dujų įstatyme, Tiekimo taisyklių ir kitų dujų tiekimą bei Paslaugų teikimą reguliuojančių teisės aktų nustatytais atvejais;
11.9.13.3. Pirkėjas iš pirkimų priežiūrą atliekančių institucijų gauna nurodymą ar rekomendaciją nutraukti Sutartį;
11.9.13.4. Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų.
11.9.13.5. Esminiais Tiekėjo Sutarties pažeidimais laikomi: 
11.9.13.5.1. jeigu Tiekėjas dėl aplinkybių, už kurias atsako, Sutartyje nustatytu terminu nepradeda tiekti gamtinių dujų arba nutraukia jų tiekimą, nesant Sutartyje ar teisės aktuose nustatyto pagrindo, arba tiekia Sutarties ir (ar) Techninės specifikacijos reikalavimų neatitinkančias gamtines dujas ir nepašalina šių neatitikčių per Pirkėjo raštu nustatytą protingą terminą;
11.9.13.5.2. jeigu Tiekėjas dėl savo kaltės negali ir (arba) atsisako vykdyti Sutartyje numatytus įsipareigojimus ar bet kurią jų dalį, nepriklausomi nuo tokios dalies vertės; 
11.9.13.5.3. jeigu Tiekėjas padidina Tiekėjo maržą ir nevykdo prisiimtų įsipareigojimų už Sutartyje ir Sutarties priede nustatytą Tiekėjo maržą. 
11.9.14. Pirkėjas nesant Tiekėjo kaltės, turi teisę vienašališkai nutraukti Sutartį įspėjęs apie tai Tiekėją ne vėliau kaip prieš 30 (trisdešimt) kalendorinių dienų, nepaisydamas to, kad Tiekėjas jau pradėjo ją vykdyti. Šiuo atveju Pirkėjas privalo sumokėti Tiekėjui už iki Sutarties nutraukimo tinkamas ir Sutarties sąlygas atitinkančias pristatytas Prekes ir atlyginti kitas protingas išlaidas, kurias Tiekėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Pirkėjo momento. 
11.9.15. Sutartis laikoma niekine ir negaliojančia, jei nustatoma, kad Sutarties vykdymas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose (bent vienai iš taikomų sankcijų). Sutarties negaliojimo momentas nustatomas vadovaujantis minėtu įstatymu. 
11.9.16. Šalis, neįvykdžiusi ar netinkamai įvykdžiusi Sutartyje nustatytus įsipareigojimus, privalo atlyginti kitai Šaliai dėl to patirtus tiesioginius nuostolius Sutartyje ir Lietuvos Respublikos civiliniame kodekse nustatytais pagrindais ir tvarka.
11.9.17. Jeigu Įsigyjančioji organizacija nesumoka tiekėjui už patiektas Dujas Sutartyje nustatytais terminais, tiekėjui pareikalavus, Įsigyjančioji organizacija įsipareigoja sumokėti 0,02 % dydžio delspinigius nuo nesumokėtos sumos be PVM už kiekvieną uždelstą kalendorinę dieną.
11.9.18. Jei Tiekėjas nepristato Pirkėjo užsakytų prekių kiekio ar jos dalies, Tiekėjas privalo sumokėti 0,02 dydžio nepristatyto kiekio vertės be PVM delspinigius už kiekvieną nepristatytą dieną.
11.9.19. Tiekėjas užtikrina, kad pagal Sutartį tiekiamos gamtinės dujos ir jų tiekimas atitiktų taikomus Europos Sąjungos ir Lietuvos Respublikos teisės aktuose nustatytus gamtinių dujų kilmės, importo ir tiekimo draudimus bei apribojimus, įskaitant tarptautines sankcijas. Pirkėjui pareikalavus, Tiekėjas privalo per Pirkėjo nustatytą protingą terminą pateikti šią atitiktį pagrindžiančius dokumentus.
11.9.20. Sutartis įsigalioja 2027 m. sausio 1 d. 7 val. 00 min. ir galioja iki 2028 m. sausio 1 d. 7 val. 00 min. Sutarties galiojimo pabaiga neatleidžia Šalių nuo pareigos atsiskaityti už patiektas gamtines dujas ir suteiktas paslaugas bei atsakomybės už Sutarties pažeidimus.
11.9.21.  Įsigyjančioji organizacija esant poreikiui turi teisę patikslinti, mėnesio/ketvirčio Dujų tiekimo grafikus, pateikdama juos tiekėjui jam priimtinu elektroniniu būdu ir abiejų Sutarties šalių suderintu terminu.
11.9.22. Sutarties šalys įsipareigoja laikytis REMIT reglamento ir Įgyvendinimo reglamento nuostatų bei iš jų kylančių pareigų, kiek šių šalių santykiai pagal Sutartį ir Sutarties vykdymas patenka į REMIT reglamento ir Įgyvendinimo reglamento taikymo sritį.
11.10. Įsigyjančioji organizacija iki Pirkimo sutarties sudarymo turi teisę nutraukti bet kurias Pirkimo procedūras, jeigu atsiranda aplinkybių, kurių nebuvo galima numatyti. Įsigyjančioji organizacija ne vėliau kaip tą pačią dieną nuo aplinkybių atsiradimo išsiunčia pranešimus apie tai pasiūlymus pateikusiems Tiekėjams, o jeigu pasiūlymų teikimo terminas dar nepasibaigęs, – papildomai paskelbia apie tai Pirkimo skelbime nurodytu interneto adresu. 
11.11. Priedai:

1 priedas – Techninė specifikacija;

2 priedas – Pasiūlymo forma.
_____________________________________
